[]13.1 ข้อมูลทางการเงินโดยสรุป

[]

[]

[]

[]

[]

[]

[]

[]

[]

[]

[]

  -----------------------------------------------------------------------
  []

  -----------------------------------------------------------------------

[]

อัตราส่วนทางการเงิน

[]เฉพาะบริษัทฯ

[]งบการเงินรวม

13.2คำอธิบายและการวิเคราะห์ฐานะการเงินและผลการดำเนินงาน (เฉพาะบริษัทฯ)

ระหว่างปี 2552 ที่ผ่านมา บริษัทได้รับผลกระทบจากวิกฤตการณ์เศรษฐกิจ
ส่งผลให้ปริมาณการผลิตลดลง 21% ซึ่งเป็นตั้งแต่ต้นปี 2552 บริษัทผลิตสินค้าในปี 2552 ประมาณ
160,000 เมตริกตันต่อปี ซึ่งลดลงจากปี 2551 กล่าวคือ ในปี 2551
บริษัทผลิตสินค้าอยู่ที่ประมาณ205,000 เมตริกตันต่อปี

จากวิกฤตการณ์เศรษฐกิจทั่วโลกและความไม่แน่นอนในอนาคตทำให้บริษัทต้องใช้เงินอย่างรอบคอบ
จึงเป็นเหตุให้บริษัทต้องชะลอโครงการขยายกำลังการผลิตในปี 2552
อย่างไรก็ตามจากเศรษฐกิจที่เริ่มฟื้นตัวที่เริ่มเห็นได้ตั้งแต่ไตรมาส 3 ของปี 2552 เป็นต้นมา
บริษัทจึงได้เริ่มสานต่อโครงการขยายการกำลังการผลิต
และคาดว่าจะเริ่มผลิตได้ประมาณสิ้นไตรมาส 2 ของปี 2553 หลังจากขยายกำลังการผลิตแล้วเสร็จ
บริษัทจะมีกำลังการผลิตทั้งสิ้นประมาณ 300,000 เมตริกตัน ต่อปี
ซึ่งจะเป็นโรงงานที่มีกำลังการผลิตมากที่สุดในโลก

รายได้จากการขาย

จากการที่บริษัทฯได้รับกระทบจากวิกกฤตเศรษฐกิจโลก
เนื่องจากธุรกิจของบริษัทค่อนข้างขึ้นอยุ่กับอุตสาหกรรมยานยนต์อันเป็นหลัก
ที่ผ่านมาความต้องการรถยนต์ทั้งในประเทศและในภูมิภาคนี้ได้ลดลงประมาณ 25-30%
ผลประกอบการของบริษัทโดยเฉพาะยอดขายในต่างประเทศลดลง 31% และปริมาณขายรวมลดลง
21%

รายได้จากการขายของบริษัทฯได้ลดลง 39% จาก 9,032 ล้านบาทในปี 2551 เป็น 5,483
ล้านบาท ซึ่งสอดคล้องกับราคาวัตถุดิบที่ลดลง

ปี 2552 อัตราส่วนการส่งออกต่อยอดขายในประเทศเปลี่ยนแปลงจาก 45:55 เป็น 41:59
ซึ่งสอดคล้องกับกลยุทธ์ของบริษัทในอันที่จะผลิตสินค้าในระดับที่เหมาะสมและตรงตามความต้องการของลูกค้า
ซึ่งทำให้บริษัทสามารถมีกำไรและปริมาณขายมากขึ้น

รายได้อื่น

ปี 2552 บริษัทฯมีรายได้อื่นลดลงจาก 85 ล้านบาทเป็น 22 ล้านบาท เป็นผลมาจาก

บริษัทได้รับดอกเบี้ยรับลดลงเป็น 9 ล้านบาท เปรียบเทียบกับปี 2551 บริษัทได้รับดอกเบี้ยรับเท่ากับ
15 ล้านบาท เป็นผลจากดอกเบี้ยในตลาดเงินลดลง

บริษัทได้รับเงินปันผลในปี 2552 ลดลงเหลือ 2 ล้านบาท เปรียบเทียบกับปีก่อนหน้า
บริษัทได้รับเงินปันผลจำนวน 14.2 ล้านบาท เนื่องจากบริษัทได้รับผลจากวิกฤตเศรษฐกิจเช่นกัน

บริษัทขาดทุนจากอัตราแลกเปลี่ยนจำนวน 4
ล้านบาทเมื่อเปรียบเทียบกับปีที่ผ่านบริษัทมีกำไรจากอัตราแลกเปลี่ยนจำนวน 15 ล้านบาท
อันเนื่องจากการแข็งค่าเงินบาทซึ่งส่งผลให้การรับรู้ยอดการส่งออกเป็นเงินบาทลดลง

ต้นทุนขายและค่าใช้จ่าย

ต้นทุนขายลดลง 50% จาก 8, 333 ล้านบาทเป็น 4, 194 ล้านบาท เนื่องจากวัตถุดิบหลักซึ่งคือ
น้ำมันหนืด เป็นสินค้าที่อิงกับราคาในตลาดโลก มีราคาลดลงอย่างมากในปี 2552
เมื่อเปรียบเทียบกับปี 2551

ในปี 2551 ต้นทุนขายรวมโดยรวมผลขาดทุนจากการลดมูลค่าของสินค้าคงเหลือจำนวน 416
ล้านบาท ส่งผลให้บริษัท ต้องแบกรับต้นทุนวัตถุดิบที่ราคาสูงเมื่อปลายปี
และราคาเริ่มลดลงอย่างต่อเนื่อง

ผลกำไร

จากผลของวิกฤตเศรษฐกิจในปี 2552 ได้ส่งผลให้บริษัทผลิตลดลง 21%
และมีรายได้จากการขายลดลง 39% แต่อย่างไรก็ตามในปี 2552
บริษัทมีกำไรจากธรุกิจคาร์บอนแบล็คดีขึ้นกล่าวคือ บริษัทมีกำไรสุทธิเท่ากับ 878 ล้านบาท
เปรียบเทียบกับปี 2551 บริษัทมีกำไรสุทธิเท่ากับ 185
ล้านบาทเนื่องจากบริษัทได้ให้ความสำคัญในทุกจุดของการผลิต
ขณะที่กำไรสุทธิของบริษัทฯและบริษัทย่อยก็ดีขึ้นเช่นกัน กล่าวคือในปี 2552
บริษัทและบริษัทย่อยมีกำไรสุทธิเท่ากับ 1,074 ล้านบาทเปรียบเทียบกับ 450 ล้านบาทในปี 2551

ในปี 2551 กำไรสุทธิต่ำลงเนื่องจากการบันทึกการลดมูลค่าของสินค้าคงเหลือ
และการขาดทุนจากการทำสัญญาแลกเปลี่ยนพลังงาน

สถานะทางการเงิน (ของบริษัท)

สินทรัพย์

มูลค่าสินทรัพย์ทั้งสิ้น ณ 31 ธันวาคม 2552 เท่ากับ 7,745 ล้านบาทเพิ่มขึ้นจาก 7,093
ล้านบาทในปีก่อนหน้า เท่ากับ 9% เนื่องจากสาเหตุดังนี้

-   เงินสด

  เงินสดหรือรายการเทียบเท่าเงินสดและเงินทุนที่ฝากกับสถาบันการเงินเพิ่มขึ้นเป็น 997
  ล้านบาทเปรียบเทียบกับ 239 ล้านบาทในปี 2551เนื่องจากบริษัทมีกำไรเพิ่มขึ้น
  และมีผลประกอบการดีขึ้น

-   สินค้าคงคลัง

  ณ สิ้นปี บริษัทได้บันทึกสินค้าคงคลังลดลงเป็น 1, 069 ล้านบาท เปรียบเทียบกับ 1,465
  ล้านบาทในปี 2551 เนื่องจากมีวัตถุดิบและสินค้าสำเร็จรูปน้อยลงจากการบริหารจัดการที่ดีขึ้น

-   ที่ดิน อาคาร และสิ่งปลูกสร้าง

  ที่ดิน อาคารและสิ่งปลูกสร้างเพิ่มขึ้น 10% เป็น 2,316 ล้านบาท จาก 2,109 ล้านบาทในปี
  2551
  เป็นผลสืบเนื่องจากโครงการขยายกำลังการผลิตจึงเริ่มสานต่อและคาดว่าจะเริ่มผลิตได้ประมาณสิ้นไตรมาส
  2 ของปี 2553

หนี้สินและส่วนผู้ถือหุ้น

หนี้สินของบริษัท ณ สิ้นปีมีจำนวนเท่ากับ 618ล้านบาท ลดลง 13%
ทั้งนี้เนื่องจากการสำรองหนี้สินจากการทำสัญญาแลกเปลี่ยนพลังงานจำนวน 139 ล้านบาท ณ
ธันวาคม 2551 สำหรับในปี 2552 ภาระตามสัญญาแลกเปลี่ยนพลังงานได้จบลงแล้ว

เจ้าหนี้ค่าซื้อเครื่องจักรและอุปกรณ์ลดลง 121 ล้านบาท เหลือ 96 ล้านบาท
เนื่องจากการขยายกำลังการผลิตมีความคืบหน้า

กำไรต่อหุ้นขั้นพื้นฐาน

กำไรต่อหุ้นขั้นพื้นฐานเท่ากับ 2.93 บาทในปี 2552 สูงขึ้นเมื่อเปรียบเทียบกับ 0.62 บาทในปี
2551 เนื่องจากกำไรในปี 2552 เพิ่มขึ้น

มูลค่าหุ้นตามบัญชีต่อหุ้น

มูลค่าหุ้นตามบัญชีต่อหุ้นเพิ่มขึ้นเป็น 23.76 บาทในปี 2552 เพิ่มขึ้นจาก 21.28 บาทในปี 2551
เนื่องจากกำไรเพิ่มขึ้น

การวิเคราะห์อัตราส่วนทางการเงิน (เฉพาะบริษัทฯ)

สภาพคล่อง

บริษัทมีอัตราส่วนสภาพคล่องเท่ากับ 6.69 เท่า เพิ่มขึ้นจาก 4.84 ในปี 2551
เนื่องจากบริษัทไม่มีหนี้สินจากตราสารอนุพันธ์ สัญญาแลกเปลี่ยนสินค้า

ส่วนของทุน

ที่ผ่านมาบริษัทได้คงอัตราส่วน D/E ratioอยู่ในระดับที่ต่ำมาก ซึ่ง ณ
สิ้นปีบริษัทไม่มีเงินกู้ทั้งระยะยาวและระยะสั้น อัตราส่วน D/E ratio สำหรับปี 2552 เท่ากับ
0.09:1

ความสามารถในการทำกำไร

อัตราส่วนกำไรขั้นต้น (gross profit margin)เพิ่มขึ้นเป็น 23.52% ในปี 2552
เปรียบเทียบกับ 7.74 % ในปี 2551 บริษัทมี อัตราการทำกำไรเพิ่มขึ้นเป็น 15.95%
เมื่อเปรียบเทียบกับ 2% ในปี 2551 เนื่องจากผลประกอบการดีขึ้น

อัตราผลตอบแทนต่อส่วนของผู้ถือหุ้นเท่ากับ 13% เปรียบเทียบกับ 2.9% ในปีก่อนหน้า
เนื่องจากกำไรในปี 2552 เพิ่มขึ้น

ประสิทธิในการดำเนินงาน

ผลตอบแทนของสินทรัพย์ถาวร(fixed assets turnover ratio)เพิ่มขึ้นจาก 19% เป็น 48%
และผลตอบแทนจากสินทรัพย์รวม เพิ่มขึ้นจาก 2.65% เป็น 11.84% เนื่องจากกำไรเพิ่มขึ้น
และไม่มีหนี้สินจากตราสารอนุพันธ์สัญญาแลกเปลี่ยนสินค้า อัตราการหมุนเวียนสินค้าคงคลัง
(inventory turnover ratio) ลดลงจาก 6.81 เป็น 4.42 ในปี 2552
เนื่องจากมีสินค้าคงคลังลดลง

ค่าตอบแทนผู้สอบบัญชี

1.  ค่าสอบบัญชี

  บริษัทและบริษัทย่อยได้จ่ายค่าสอบบัญชีให้แก่สำนักงานสอบบัญชีในปี 2552 ดังมีรายละเอียดดังนี้

+-----------------------+------------------------+--------------------+
| ชื่อบริษัท                | ชื่อสำนักงานสอบบัญชี        | ค่าสอบบัญชี           |
+-----------------------+------------------------+--------------------+
| ไทยคาร์บอนแบล็ค จำกัด    | บริษัทสำนักงาน เอินส์ท แอนด์ | 900,000- บาท       |
| (มหาชน)               | ยัง จำกัด ประเทศไทย      |                    |
+-----------------------+------------------------+--------------------+
| เหลียวหนิง เบอร์ล่า       | A Liaoning Zhongheng   | 55,000- หยวน       |
| คาร์บอน จำกัด           | Certified Public       |                    |
|                       | Accountants Co.,Ltd.   | (ประมาณ = 271,150  |
|                       |                        | บาท)               |
|                       | , ประเทศจีน             |                    |
+-----------------------+------------------------+--------------------+
| เบอร์ลา คาร์บอน เม็กซิโก  | ไม่มีผู้สอบบัญชี             | ไม่มี                |
| เอส เอ ดีอี ซี วี         | เนื่องจา                 |                    |
|                       | กอยู่ระหว่างเริ่มดำเนินกิจการ |                    |
+-----------------------+------------------------+--------------------+
|  อดิตยา เบอร์ล่า เคม     | บริษัทสำนักงาน เอินส์ท แอนด์ | 1,800,000- บาท     |
| ีคัลส์ (ประเทศไทย) จำกัด  | ยัง จำกัด ประเทศไทย      |                    |
+-----------------------+------------------------+--------------------+
| พี ท                   | Deloitte,              | 25,000 ดอลล่าร์      |
| ี อินโด ลิเบอร์ตี้ เท็กซ์ไทล์  | ประเทศอินโดนีเซีย         |                    |
|                       |                        | (ประมาณ 837,750    |
|                       |                        | บาท)               |
+-----------------------+------------------------+--------------------+

2.  ค่าบริการอื่น

  ------------------------------------ ----------------------------------
  ไทยคาร์บอนแบล็ค จำกัด (มหาชน)           ค่าตรวจสอบงานที่เกี่ยวกับ BOI = 120,000
                                       บาท

  อดิตยา เบอร์ล่า เคมีคัลส์ (ประเทศไทย) จำกัด ค่าตรวจสอบงานที่เกี่ยวกับ BOI = 480,000
                                       บาท
  ------------------------------------ ----------------------------------